**ŠPORT, ČETRTEK, 19 MAREC 2020**

ČAS ZA ZABAVO!!!

**NAJPREJ NAREDI OGREVANJE OB GLASBI. SE SPOMNIŠ IGRE PLEŠI IN ZMRZNI?**

OB GLASBI PLEŠEŠ, SKAČEŠ, MIGAŠ. KO TI NEKDO GLASBO UGASNE, ZMRZNEŠ – SE NE PREMIKAŠ. ZDRŽIŠ TRI SEKUNDE, GLASBA SE NADALJUJE…

**SE RAD/A IGRAŠ PANTOMIMO**? IMAM NEKAJ IDEJ ZATE.

PROSI STARŠE, DA TI PREBEREJO NAVODILA. ČE UPAJO, LAHKO TUDI STARŠI KAKŠNO ŽIVAL ALI OSEBO ALI PREDMET OPONAŠAJO.

* SI PIŠČANČEK, KI SE SKUŠA IZLEČI IZ JAJCA. KO TI TO USPE, RAZISKUJ SVET NA SVOJIH NEGOTOVIH NOGAH.
* VELIKEGA PSA PELJEŠ NA SPREHOD NA VRVICI, PES OPAZI MAČKO IN SE POŽENE ZA NJO.
* SI MUŠICA, KI LETA NAOKROG. POMOTOMA PRISTANEŠ NA ŽVEČILNEM GUMIJU IN SE PRILEPIŠ.
* SI LOVEC NA LEVE, KI HODI PO DŽUNGLI. KAJ SE ZGODI, KO SE SREČATA?
* SI GASILEC. ZASLIŠAL SI ALARM, HITRO OBLEČI PLAŠČ, ČELADO IN ŠKORNJE. Z GASILSKIM AVTOM SE ODPELJEŠ DO POŽARA. GASIŠ, PLEZAŠ PO LESTVI, REŠIŠ KOGA, KI JE UJET.
* SI RIBIČ. NATAKNI ČRVA NA TRNEK, VRZI TRNEK V VODO. UJEL SI VELIKO RIBO, KI MOČNO VLEČE, PAZI, DA TI NE UIDE.
* ZIMA JE. NAREDI SNEŽENEGA MOŽA, MEČI KEPE V STARŠE IN SE IZMIKAJ NJIHOVIM KEPAM.
* SI V ŽIVALSKEM VRTU. OPONAŠAJ RAZLIČNE ŽIVALI.

*ZA KONEC PA SE LAHKO GRESTE GNILO JAJCE.*